open-index/open-wikipedia-markdown huggingface dataset:
Noah Wyle

**Noah Strausser Speer Wyle** (s. 4. kesäkuuta 1971) on yhdysvaltalainen näyttelijä. Hän on tunnettu varsinkin tohtori Carterin roolista televisiosarjassa *[[Teho-osasto (televisiosarja)|Teho-osasto]]*. 

## Tausta
Wyle syntyi Kalifornian Hollywoodissa kolmilapsiseen perheeseen. Hänen vanhemmat erosivat hänen ollessaan pieni. Hän kiinnostui näyttelemisestä ollessaan toisen vuoden opiskelija high schoolissa ja esiintyi useissa koulun näytelmissä, kunnes valmistui ylioppilaaksi ja muutti pieneen asuntoon Hollywood Boulevardille. Samaan aikaan häntä alkoi opettaa näyttelijäntyön opettaja Larry Moss.

## Ura
Wylen ensimmäiset televisioroolit olivat minisarjoissa ja vuonna 1991 hän pääsi mukaan elokuvaan *Crooked Hearts*. Vuonna 1994 hän koe-esiintyi Teho-osastoon luettuaan sarjan pilottijakson käsikirjoituksen. Hän sai osan ja lupautui mukaan, vaikkei viiden vuoden sopimus häntä aluksi miellyttänytkään. Hän oli sarjassa mukana 11. tuotantokaudelle asti. Wyle oli ainoa näyttelijä, joka oli ollut mukana sen ensimmäisestä jaksosta lähtien, kunnes hän jätti sarjalle hyvästit kauden päätösjaksossa *Läksiäiset*, joka näytettiin Suomessa vuonna 2005. Wyle palasi sarjan viimeiselle eli 15. tuotantokaudelle neljän jakson ajaksi ja oli myös mukana viimeisessä jaksossa, joka näytettiin USA:ssa huhtikuussa 2009.

## Yksityiselämä
Wyle avioitui vaimonsa, meikkitaiteilija Tracy Warbinin kanssa 6. toukokuuta 2000, ja he erosivat vuonna 2010. Heillä on kaksi lasta (s. 2002 ja 2005). Wyle avioitui nykyisen vaimonsa, Sara Wellsin kanssa kesäkuussa 2014. Heillä on yksi lapsi, Frances Harper Wyle (s. 2015).

Wyle on puoliksi juutalainen.

## Filmografia
* *[[Sokea luottamus]]* (*Blind Faith*, 1990)
* *[[Sydämet solmussa]]* (*Crooked Hearts*, 1991)
* *[[Kunnian miehiä]]* (*A Few Good Men*, 1992)
* *[[Swing Kids – rytmin kapinalliset]]* (*Swing Kids*, 1993)
* *[[Guinevere (elokuva)|Guinevere]]* (1994)
* *[[There Goes My Baby (elokuva)|There Goes My Baby]]* (1994)
* *[[Lähtemättömät jäljet]]* (*The Myth of Fingerprints*, 1997)
* *[[Can’t Stop Dancing]]* (1999)
* *[[Piilaakson pioneerit]] (*Pirates of Silicon Valley*, 1999)
* *Rikospaikalla* (*Scenes of the Crime*, 2001)
* *Donnie Darko* (2001)
* *Valkoinen oleanteri* (*White Oleander*, 2002)
* *Viimeiseen pisaraan* (*Enough*, 2002)
* *The Librarian – kohtalon keihäs* (2004)
* *The Librarian 2 – paluu kuningas Salomonin kaivoksille* (2006)
* *The Librarian 3 – Juudaksen maljan kirous* (2008)
* *Falling Skies* (2011–2015)
* *The Pitt'' (2025)

## Lähteet

## Aiheesta muualla
*
Protais Zigiranyirazo

**Protais Zigiranyirazo** (1938 – 3. elokuuta 2025 Niamey, Niger), joka tunnetaan myös nimellä **Monsieur Zed** ("Mr. Z"), oli ruandalainen liikemies ja poliitikko. Häntä on syytetty osallisuudesta Ruandan kansanmurhaan vuonna 1994 ja Dian Fosseyn murhaan vuonna 1985.

Vuosina 1974–1989  Zigiranyirazo toimi Ruhengerin alueen kuvernöörinä. Zigiranyirazo on hutu, ja hänellä oli hyviä suhteita hutupoliitikkoihin, liikemiehiin ja Ruandaa tuolloin hallinneisiin sotilasjohtajiin. Zigiranyirazon sisar Agathe Habyarimana oli Ruandan presidentin Juvénal Habyarimanan vaimo. Habyarimanan murha vuonna 1994 käynnisti Ruandan kansanmurhan.
Vuonna 1989 Zigiranyirazo luopui tehtävistään ja muutti Kanadaan opiskelemaan Université du Québec à Montréalissa, Montrealissa. Zigiranyirazo erotettiin yliopistosta ja karkotettiin Kanadasta vuonna 1993 hänen sekaannuttuaan kahden tutsipakolaisen murhauhkauksiin Montrealissa. 

Vuosina 1994–2001 Zigiranyirazo asui Nairobissa, Keniassa. 21. heinäkuuta 2001 Zigiranyirazo pidätettiin Brysselin lentoasemalla kun hän matkusti väärennetyllä Ranskan passilla ja yritti saada turvapaikkaa Belgiasta. 4. lokakuuta 2001 Belgian hallitus luovutti Zigiranyirazon YK:n Kansainväliselle rikostuomioistuimelle.

## Lähteet
Tasogeometria

**Tasogeometria** on tasoa eli kaksiulotteista avaruutta (esim. X- ja Y-akselit) ja sen osia käsittelevä geometrian osa-alue. Tasogeometrian käsitteitä ovat kaksiulotteiset objektit, kuten monikulmiot, ympyrä ja ellipsit. Myös yksiulotteisia objekteja, kuten viivaa, suoraa tai janaa, sekä nollaulotteisia eli pistettä, voidaan käyttää. 

Analyyttisessä tasogeometriassa karteesisessa koordinaatistossa tarvitaan minkä tahansa pisteen ilmoittamiseksi kaksi koordinaattia. Tasokoordinaatistossa origon läpi vaakasuoraan on tavallisesti X-akseli ja pystysuoraan Y-akseli. Toinen mahdollinen koordinaatisto on napakoordinaatisto, jossa pisteen sijainti ilmoitetaan kiertokulmalla ja etäisyydellä eli säteellä.
Steve Hewitt

**Steven Hewitt** (s. 22. maaliskuuta 1971) on englantilainen rumpali. Hän on soittanut muun muassa yhtyeissä The Boo Radleys ja Placebo. Placeboon hän liittyi vuonna 1996 ja erosi yhtyeestä 2007. Sen jälkeen hän perusti oman yhtyeensä, Love Amongst Ruinin.
When Dream and Day Unite

__NOTOC__
**When Dream and Day Unite** on Dream Theaterin ensimmäinen studioalbumi. Se äänitettiin vuonna 1988 ja julkaistiin 6. maaliskuuta 1989. Levy jäi Dream Theaterin ainoaksi, jolla  lauloi Charlie Dominici. Soundit ovat melko erilaiset muuhun Dream Theaterin tuotantoon verraten.

*When Dream and Day Unite* julkaistiin Mechanic Records -levymerkillä. Albumin tuottivat Terry Date ja Dream Theaterin jäsenet.

Kriitikot sanoivat albumin olevan hyvin Rush-painotteista. Charlie Dominicin äänellä oli varmasti paljon tekemistä asian kanssa.

## Kappaleet

## Kokoonpano
* Charlie Dominici – laulu
* Kevin Moore – kosketinsoittimet
* John Myung – basso
* John Petrucci – kitara
* Mike Portnoy – rummut

## Arvostelut
* Allmusic: 

## Lähteet

## Aiheesta muualla
* 
* When Dream and Day Unite Discogsissa
TUI fly Nordic

**TUI fly Nordic AB** (aikaisemmin **TUIfly Nordic** ja **Britannia Nordic AB**)  on TUI-konserniin kuuluva tilauslentoyhtiö, joka lentää lomalentoja pohjoismaisille matkanjärjestäjille, kuten TUI Finlandille. Yhtiön pääkonttori sijaitsee Tukholmassa, Ruotsissa.

TUI-konserniin kuuluvat TUI fly Nordicin lisäksi TUI fly Netherlands Alankomaissa, TUI fly Belgium Belgiassa, TUI fly Deutschland Saksassa, Corsair International Ranskassa sekä TUI Airways Yhdistyneessä kuningaskunnassa.

## Laivasto

Laivaston keski-ikä huhtikuussa 2023 on 3,7 vuotta.

## Lähteet

## Aiheesta muualla
*TUI fly Nordic
Garnizonnoje

**Garnizonnoje** () on maalaiskunta Äänisenrannan piirin pohjoisosassa Karjalan tasavallassa Venäjällä. Asukasluku on noin 2 400.

Kunta sijaitsee noin 15 km Petroskoista luoteeseen Urozero-järven etelä- ja pohjoispuolella. Asutuskeskuksia on kaksi, keskustaajama Tšalna-1 (; aiemmin *Garnizon Besovets* ja *Petrozavodsk-15* ) ja Koskenkylä ( ). Tšalna-1 oli aiemmin osa Prääsän piirin Tšalnaa, mutta siirrettiin kuuluvaksi Äänisenrannan piiriin. Tšalna-1:ssä on koulu, lastentarha, upseeritalo ja joitakin harrastuspiirejä.

Garnizonnoje on varuskuntapaikkakunta, johon on sijoitettu viisi sotilasyksikköä, muun muassa Besovetsin lentoasemalta operoiva 159. kaartinhävittäjärykmentti.

## Lähteet
Luettelo syöpätaudeista

__NOTOC__

## A

* Aivokasvain

## E

* Eturauhassyöpä

## H

* Haimasyöpä
* Hypereosinofiilinen syndrooma

## I

* Ihosyöpä
* Imukudossyöpä

## K

* Keuhkosyöpä
* Kielisyöpä
* Kilpirauhassyöpä
* Kivessyöpä
* Kohdunkaulan syöpä
* Kohdunrungon syöpä
* Kurkkusyöpä

## L
* Leukemia
* Levyepiteelisyöpä
* Lymfooma

## M

* Mahasyöpä
* Maksasyöpä
* Melanooma (Tummasolusyöpä)
* Munasarjasyöpä
* Munuaissyöpä

## N

* Nenäsyöpä

## P

* Pernasyöpä
* Peräaukon syöpä
* Paksusuolen syöpä

## R

* Retinoblastooma
* Rintasyöpä
** Pagetin maitorauhastauti
* Ruokatorven syöpä

## S

* Suusyöpä
* Sydänsyöpä

## T

* Tyvisolusyöpä eli basaliooma

## V
* Verkkokalvosyöpä
* Virtsaputken syöpä
* Virtsarakon syöpä

## Katso myös
*Luettelo sairauksista
Rillit

**Rillit** (Zosteropidae) on varpuslintuihin kuuluva lintuheimo. Heimoon kuuluu 13 sukua, joissa on yhteensä 122 lajia. Rillejä tavataan Aasiassa, Afrikassa, Australiassa ja joillakin Tyynenmeren saarilla.

## Ulkonäkö
Monet rillilajit muistuttavat toisiaan huomattavasti. Kooltaan ne ovat yleensä kymmensenttisiä ja väriltään kellertäviä tai vihertäviä. Nokka on ohut ja kärjestään terävä. Lähes kaikilla heimon lajeilla on silmän ympärillä valkoinen rengas, josta heimo on saanut nimensä.

## Lisääntyminen
Pesän rillit tekevät puuhun oksanhaaraumaan. Molemmat puolisoista hautovat munia, joista poikaset kuoriutuvat kolmen viikon kuluttua pesän rakentamisesta. Poikaset syövät aluksi hyönteisiä ja myöhemmin myös kasviravintoa. Puolisot ovat toisilleen uskollisia koko elinikänsä.

## Ravinto
Rillit syövät hyönteisiä ja kasvien hedelmiä sekä mettä.

## Suvut ja lajit

### Lajeja, joilla on oma sukunsa

## Lähteet
*Maailman luonto:Eläimet:Linnut, Weilin+Göös 1999
### Viitteet

## Aiheesta muualla
*Rillivideoita
Chris Isaak

**Christopher Joseph Isaak** (s. 26. kesäkuuta 1956, Stockton, Kalifornia) on yhdysvaltalainen laulaja, lauluntekijä ja näyttelijä.

Isaakin musiikkia on luonnehdittu tyylitellyksi sekoitukseksi Elvis Presleyn rockabillya ja Roy Orbisonin melankolisia balladeja. Tunnetuin esimerkki tästä tyylistä on Isaakin suurin menestyskappale ”Wicked Game”, josta tuli hitti vuonna 1989, kuten myös vuoden 1995 kappale ”Baby Did a Bad, Bad Thing”.

## Elämä ja ura
Isaakin isä Joe oli trukinkuljettaja ja äiti Dorothy tehdastyöntekijä. Isaak kuunteli nuorena Elvis Presleyn ja Roy Orbisonin musiikkia.

Isaak oli nuorena amatöörinyrkkeilijä, ja hänen nenänsä murtui useita kertoja.

Collegen jälkeen Isaak alkoi esiintyä Silvertone-yhtyeensä kanssa. Siitä muodostui Isaakin taustayhtye koko hänen uransa ajaksi.

Isaakin ensimmäinen albumi *Silvertone* (1985) sai hyvät arvostelut, mutta ei myynyt hyvin. Kaksi vuotta myöhemmin julkaistu *Chris Isaak* nousi jo Yhdysvaltain top-200-listalle. Sen jälkeen Isaak aloitti näyttelijänuransa sivuosalla Jonathan Demmen elokuvassa *[[Gangsterin heila]]* (1988).

Vuoden 1989 albumi *Heart Shaped World* alkoi myydä hyvin, kun sen single ”Wicked Game” sai näkyvyyttä David Lynchin elokuvassa *[[Villi sydän]]*. Kappale nousi top-10:een ja nosti albuminkin listojen kärkipäähän. Myös sitä seuranneet albumit *San Francisco Days* (1993) ja *Forever Blue* (1995) myivät kultaa ja tuottivat hittisinglejä.

Albumien *The Baja Sessions* (1996) ja *Speak of the Devil* (1998) jälkeen Isaak keskittyi muutamaksi vuodeksi konsertointiin ja näyttelemiseen, kunnes vuonna 2002 hän julkaisi joulualbumin *Chris Isaak Christmas*.

Vuonna 2009 käynnistyi Biography Channelin televisiosarja *The Chris Isaak Hour*. Sen jälkeen Isaak jatkoi studioalbumien ja konserttialbumien julkaisemista.

Vuonna 2015 Isaak aloitti tuomarina kykyjenetsintäsarjassa *The X Factor Australia*. Hän on jatkanut musiikin julkaisemista 2020-luvulle asti.

Isaak käyttää pääasiassa Gibsonin ES-345-sähkökitaraa ja J-200 Sunburst -akustista kitaraa.

Isaak ei ole ollut naimisissa, eikä hänellä ole lapsia.

## Diskografia
### Studioalbumit
* *Silvertone* (1985)
* *Chris Isaak* (1987)
* *Heart Shaped World* (1989)
* *Wicked Game* (1990)
* *San Francisco Days* (1993)
* *Forever Blue* (1995)
* *Baja Sessions* (1996)
* *Speak of the Devil* (1998)
* *Always Got Tonight* (2001)
* *Christmas* (2004)
* *Best of Chris Isaak* (2006)
* *Mr. Lucky* (2009)
* *Beyond the Sun* (2011)
* *First Comes the Night* (2015)
* *Everybody Knows It's Christmas* (2022)

## Filmografia
* *[[Gangsterin heila]]* (1988)
* *[[Uhrilampaat]]* (1991)
* *[[Twin Peaks – Tuli kulje kanssani]]* (1992)
* *[[Pikku Buddha]]* (1994)
* *[[That Thing You Do!]]* (1996)
* *[[Tie tähtiin]]* (1996)
* *[[A Dirty Shame]]* (2004)
* *[[Paljastajat]]* (2009)

## Lähteet

## Aiheesta muualla

*
George Adamson

**George Adamson** (1906 – 20. elokuuta 1989 tunnetaan myös nimellä "*leijonamies*") oli villieläinten, erityisesti leijonien, suojelija. Adamson ja hänen vaimonsa Joy Adamson työskentelivät Keniassa ja kirjoittivat kirjan *[[Elsa, vapaana syntynyt]]*.

Adamson syntyi Dholpurissa, Brittiläisen Intian Rajasthanissa. Adamson vieraili Keniassa ensi kertaa vuonna 1924. Erinäisten seikkailujen jälkeen, joihin kuului muun muassa toimiminen kullanetsijänä, hän liittyi vuonna 1938 Kenian riistahallintoon ja seuraavana vuonna hän meni naimisiin Joyn kanssa. Hän ampui vuonna 1956 leijonan, jonka pennusta tuli maailmankuulu *Elsa*.

George Adamson jäi eläkkeelle vuonna 1963 ja ryhtyi vuonna 1970 perustamaan Koran suojelualuetta Pohjois-Keniaan. Hänen apulaisenaan toimi Tony Fitzjohn, joka jatkoi Adamsonin työtä tämän kuoleman jälkeen. Joy ja George Adamson erosivat vuonna 1970, mutta säilyttivät edelleen niin läheiset välit, että viettivät esimerkiksi joulunsa yhdessä. 

George Adamson sai surmansa, kun hänen autoaan tulitettiin  vuonna 1989 hänen ollessaan 83-vuotias. Hänen ex-vaimonsa Joy oli murhattu vuonna 1980. 

## Lähteet
Kovera

**Kovera** (, ) on maalaiskunta ja siihen kuuluva maaseututaajama Karjalan tasavallan Aunuksen piirissä Venäjällä. Kunnan hallinnollinen keskus on Nurmoila. Koveran taajama sijaitsee 20 kilometriä Aunuksesta pohjoiseen. Taajamassa on 516 ja kunnassa 954 asukasta (vuonna 2012).

## Maantiede ja asutus
Koveran kunnan pinta-ala on 510 neliökilometriä. Se rajoittuu pohjoisessa Prääsän piirin Vieljärven, idässä Aunuksen piirin Kotkatjärven, kaakossa Kuittisen, etelässä Aunuksen ja Tuuksen, lounaassa Alavoisen ja lännessä Vitelen kuntiin. Pinta-alasta suurin osa on metsää ja vesialuetta.

Kunnan alueella virtaavat Alavoisenjoki, Sjandebka, Puoroioja, Lappoje, Guškalka ja Pitkäoja (*Pidkrutšei*). Suurimmat järvet ovat Puskujärvi, Irzijärvi, Niiniselänjärvi (*Niniselgskoje*), Rybnoje ja Peizijärvi. Suojeltuja luonnonmuistomerkkejä ovat Tergan ja Koveran suoalueet.

Kuntaan kuuluu Koveran taajaman ja keskuskylän Nurmoilan lisäksi 11 kylää: Harakkamäki (ven. *Sorotšja Gora*), Huskala (*Guškala*), Kuksumäki, Lemijärvi (*Lemozero*), Niiniselkä (*Niniselga*), Sepänvaara (*Sjappjavaara*), Siltsoi (*Novinka*), Säntämä (*Sjandeba*), Tenhuselkä (*Tenguselga*), Tihveri ja Tuulasjärvi (*Tulosozero*). Koveran jälkeen toiseksi suurin asutuskeskus on 136 asukkaan Nurmoila (vuonna 2012). Vuoden 2010 väestönlaskennan mukaan kunnan asukkaista 54 % on karjalaisia, 37 % venäläisiä, 3 % valkovenäläisiä ja 3 % ukrainalaisia.

## Historia
Saarimäen kyläneuvostoon kuulunut Koverin metsätyöläisasutus mainitaan vuoden 1933 väestönlaskennassa, jolloin siellä oli viisi asukasta. Jatkosodan aikana paikkakunnalla toimi suomalaisten perustama poliittisten vankien keskitysleiri. Sodan jälkeen Kovera kuului Nurmoilan kyläneuvostoon.

## Liikenne, talous ja palvelut
Koveran ohi kulkee Pietarin ja Murmanskin välinen M18-valtatie. Kunnassa harjoitetaan perunan ja vihannesten viljelyä sekä karjanhoitoa.

Taajaman palveluihin kuuluu Kotkatjärven keskikoulun alaisuudessa toimiva lastentarha ja alakoulu, kulttuuritalo, kirjasto, lääkintäasema, posti ja kaksi kauppaa. Nurmoilassa on kauppa ja lastenkodin kesäleiri.

## Nähtävyydet
Kuksumäen ja Säntämän lähellä on muinaisia asuinpaikkoja. Siltsoilla ja siihen kuuluvalla Keksoilalla (ven. *Pertiselga*) sekä Sepänvaaralla on historiallisen asutuksen status. Rakennusmuistomerkkejä ovat 1700-luvun alusta peräisin oleva Siltsoin kirkko, Keksoilan ja Sepänvaaran tsasounat sekä vanhat asuin- ja talousrakennukset. 1700–1800-luvun vaihteessa pystytetty Keksoilan tsasouna on valtakunnallinen suojelukohde. Historiallisia kohteita ovat Keksoilan, Niiniselän, Nurmoilan, Sepänvaaran ja Siltsoin karsikkometsät sekä toisen maailmansodan taistelupaikat. Säntämän lähellä on uudelleen perustettu nunnaluostari.

## Lähteet

## Aiheesta muualla
* Koveran kunta Aunuksen piirin sivustolla  
* Kuvia Keksoilan tsasounasta
Nousiaisten kirkko

**Nousiaisten kirkko** eli **Pyhän Henrikin kirkko** () on keskiaikainen harmaakivikirkko Nousiaisissa. Kirkon tilalla tai aivan sen vieressä Nousiaisissa Hirvijoen rannalla Nousmäellä on luultavasti ollut useita puukirkkosukupolvia 1100-luvulta alkaen. Puukirkko oli Suomen piispanistuimen paikka varhaiselta keskiajalta lähtien. Ensimmäinen maininta Nousiaisten kirkosta löytyy aikalaislähteistä vuodelta 1232. Alueelta tiedetään kuitenkin vanhoja kalmistoja, jotka on ajoitettu jopa aivan toisen vuosituhannen alkuun. Piispa Henrikin jäännökset siirrettiin Nousiaisten kirkosta Turun tuomiokirkkoon 1290-luvulla.

Pyhälle Henrikille ja Neitsyt Marialle alkujaan omistettu kirkko rakennettiin harmaakivestä ja tiilestä piispa Henrikin hautakirkoksi. Työ tehtiin todennäköisesti 1420-luvulla tai viimeistään 1430-luvulla. Pohjakaavaltaan kirkko on poikkeuksellinen, sillä se on kaksikuorinen. Läntisestä päädystä kuori on kolmitaitteinen ja runkohuonetta matalampi. Itäinen pääty on puolestaan runkohuoneen korkuinen ja viisitaitteinen. Pohjoisella seinustalla on sakaristo ja sitä vastapäätä eteläisellä sivulla asehuone. Kirkko oli alun perin suunniteltu kaksilaivaiseksi. Suunnitelmia kuitenkin muutettiin rakentamisen kestäessä, ja lopputulos on kolmilaivainen, ristiholvattu kirkko. Holveja kannattelevat yksinkertaiset neliömäiset tiilipilarit. Holveissa ja pilareissa on ilmeisesti 1430-luvulta olevia yksinkertaisia maalauksia, jotka vuonna 1936 löydettiin kalkkimaalikerrosten alta.

Kirkossa on myös piispa Tavastin lahjoittama Pyhän Henrikin kenotafi vuodelta 1429. Se on valmistettu belgialaisesta mustasta kalkkikiveä muistuttavasta kivestä ja se on peitetty messinkilevyillä, joissa on Henrik-piispan elämää kuvaavia kaiverruksia. Kenotafi siirrettiin eteläiselle seinustalle 1901 rakennettuun viisitaitteiseen kappeliin, jonka oli suunnitellut Josef Stenbäck. Vuosina 1967–1969 suoritetun kirkon restauroinnin yhteydessä se kuitenkin palautettiin takaisin alkuperäiselle paikalleen keskilaivan itäosaan, samaisen restauroinnin yhteydessä uudelleen löydetyn Henrik-piispan haudan päälle.

Kirkossa on kuumailmalämmitys ja istumapaikkoja noin 300 ihmiselle. Kirkon urut ovat Kangasalan urkutehtaan rakentamat 19-äänikertaiset ja kaksisormioiset mekaanisella koneistolla varustetut urut vuodelta 1969. Valtavirrasta poiketen Nousiaisten kirkossa saarnatuoli sijaitsee yleisöön nähden oikealla sivustalla.

Kirkkoa on uudistettu ja restauroitu ainakin vuosina 1377, 1770, 1786, 1847, 1901, 1936 ja 1967–69.

Museovirasto on määritellyt Nousiaisten kirkon ja kirkkomaiseman, johon kuuluvat myös Hirvijoen vastarannalla sijaitseva pappila ja ympäröivä avoin viljelysmaisema, yhdeksi Suomen valtakunnallisesti merkittävistä rakennetuista kulttuuriympäristöistä.

Kirkon sankarihautausmaan sankaripatsas on kuvanveistäjä Jussi Vikaisen käsialaa vuodelta 1951.

## Katso myös
*Luettelo Suomen keskiaikaisista kivikirkoista

## Lähteet

## Aiheesta muualla

*Pyhän Henrikin kirkko
*
Kurt & Courtney

**Kurt & Courtney** on vuonna 1998 valmistunut Nick Broomfieldin ohjaama dokumenttielokuva, joka kertoo Kurt Cobainista ja Courtney Lovesta. Sitä on kritisoitu fanien keskuudessa epätarkkuudesta ja virheellisistä väittämistä.

Dokumentissa haastatellaan monia Cobainin tunteneita ihmisiä. Haastateltavana on muun muassa Cobainin nuoruusajan tyttöystävä Tracy, josta hän kirjoitti kappaleen ”About a Girl”, ja Courtney Loven isä, joka on kirjoittanut kaksi Cobainia käsittelevää kirjaa: *Kurt Cobain Beyond Nirvana* ja *Who Killed Kurt*.

Dokumentissa haastatellaan myös Eldon Hoke -nimistä muusikkoa, jonka mukaan Love yritti palkata hänet murhaamaan Cobainin 50&nbsp;000 dollarista, mutta hän kieltäytyi tehtävästä. Hoke kuoli vuonna 1997 pudottuaan sillalta rautatielle ja jäätyään junan alle.

## Aiheesta muualla
*
Tiedeyhteisö

**Tiedeyhteisö** on epämuodollinen yhteisö tiedettä tekeviä tieteilijöitä ja muita toimijoita. On esitetty, että varsinainen tieteen tekemisen perustoimija olisi tiedeyhteisö eikä niinkään yksittäinen tieteilijä. On yleinen näkemys, että tiedon objektiivisuus saavutetaan tieteellisen menetelmän kautta. 

Tiedeyhteisö toimii erityisesti tiedejulkaisujen ja konferensseissa tapahtuvan keskustelun ja väittelyn kautta. Tiedejulkaisuihin hyväksyttävät tutkimusartikkelit käyvät julkaisijan lisäksi läpi ulkopuoliset alan asiantuntijat vertaisarvioinnissa. Tällä pyritään edistämään objektiivisuutta pitämällä yllä tutkimusmenetelmien ja tulosten tulkinnan laatua.

Yleisen tiedeyhteisön lisäksi on lukuisia ”alayhteisöjä”, jotka tekevät työtä tietyillä tieteenaloilla tai tietyissä laitoksissa. Eri tieteenalojen välistä toimintaa kutsutaan poikkitieteellisyydeksi.

## Katso myös
* Tiedeviestintä
* Kansainvälinen yhteisö
* Tieteellinen konsensus
* Tieteenfilosofia

## Lähteet
FEANI

**FEANI** (, , ) on eurooppalainen kansallisten insinööriyhdistysten liitto. Vuonna 1951 perustetussa, päämajaansa Brysselissä pitävässä liitossa on 30 eri maasta yhteensä yli 3,5 miljoonaa jäsentä. 

FEANIn tehtäviä ovat insinöörien ammatti-identiteetin kehittäminen, insinööritutkintojen tunnustamisen helpottaminen ja yleinen insinöörin asemaa, roolia ja vastuuta parantava toiminta. Järjestön keskustoimisto sijaitsee Brysselissä, Belgiassa.

FEANIn jäsenenä on Suomesta Insinöörijärjestöjen kansallinen komitea (KANSKO) (), johon ovat järjestäytyneet Tekniikan Akateemisten Liitto TEK, Insinööriliitto, Tekniska Föreningen i Finland ja Driftingenjörsförbundet i Finland.

## Euroinsinööri (Eur Ing)
FEANI myöntää hakemuksesta euroinsinöörinimikkeen () pätevyysvaatimukset täyttävälle eurooppalaiselle insinöörille. Suomessa Eur Ing -nimikkeeseen on yksinoikeus Suomen Insinöörijärjestöjen kansallisella komitealla. Eur Ing -nimikettä voivat käyttää ainoastaan henkilöt, joille FEANI on myöntänyt käyttöoikeuden.

### Tavoite
Euroinsinöörinimikkeen tavoitteena on toimia ammatillisen pätevyyden takeena ja helpottaa liikkuvuutta kansainvälisillä työmarkkinoilla.

### Vaatimukset
* Hakijan tulee olla jonkun FEANIn jäsenjärjestön jäsen
* Hakijalla on diplomi-insinööritutkinto tai aikaisintaan vuonna 1970 suoritettu insinööritutkinto
* Hakija on käynyt lukiotasoisen yleissivistävän koulutuksen
* Hakijalla on oltava työkokemusta insinööritehtävistä vähintään kahden vuoden ajalta siten, että opiskeluaika ja työkokemus ovat yhteensä seitsemän vuotta
* Hakijan on hallittava yksi eurooppalainen kieli oman äidinkielen lisäksi

## Lähteet

## Aiheesta muualla
* FEANIn kotisivut 
* http://arkisto.lehti.tek.fi/node/1736
Kulmalävistys

**Kulmalävistys** on kulmakarvan kohdalle tehtävä lävistys. Lävistys kulkee yleensä pystysuoraan kulmakarvan alapuolelta sen yläpuolelle, ja voi sijaita missä tahansa kohdassa kulmakarvaa, joskin yleisin sijoituspaikka lienee silmän ulkonurkan yläpuolella. Lävistyskoruna käytetään rengasta, tappia tai kaarevaa tappia.

Kulmalävistyksen paranemisaika on noin 4–6 viikkoa.

## Lävistyksen riskit

Kulmalävistyksen riskeihin kuuluvat tulehdus, arpikasvu ja keloidimuodostus. Kulmalävistys saattaa myös kasvaa ihosta ulos tai turvota. Sen puhtaudesta on hyvä pitää huolta.

## Aiheesta muualla

*Eyebrow Piercing
Pata

**Pata** on ruoanvalmistukseen ja vedenlämmitykseen käytettävä perinteinen astia, jonka tilavuus vaihtelee muutamasta litrasta satoihin litroihin. Pata valmistetaan valuraudasta, teräksestä tai kuparista. Aiemmin patoja on tehty myös savesta. Perinteistä pataa voidaan käyttää avotulella ripustettuna sangastaan tai ketjusta. Eräiden patojen pohjassa on jalat. Tulisijassa pata voi myös levätä erityisen renkaan varassa. 

Pataa voidaan kuvailla tarkemmin yhdyssanalla, joka kertoo sen materiaalista (esimerkiksi rautapata), tehtävästä (keittopata, pyykkipata), sijoituspaikasta (saunapata, muuripata) tai kulloisestakin sisällöstä (puuropata).

## Pataluha

Tulelta pois nostettu ja pöytään tuotu pata lasketaan oljista punotun renkaan eli *pataluhan* varaan, jotta se ei nokea alustaansa. Ihminen voidaan haukkua pataluhaksi ja sanonta juontaa mahdollisesti alkunsa em. asiasta. Padan alusta oli siis ”pahin paikka”. Ainakin aikaisemmin sanaa on käytetty viittaamaan myös raakaan mukilointiin tai muuhun väkivaltaan: *piestä* tai *hakata pataluhaksi*.

Sanonnan alkuperästä on tosin muitakin selityksiä. Lönnrotin sanakirjassa mainitaan ”lihalientä” tarkoittava sana *pataluhta*, jota kuvaannollisesti käytetään myös ilmaisussa ”piestä pataluhdaksi” (perinpohjaisesti), mikä viittaisi siihen, että lihalientä valmistettaessa liha ensin hakataan pieniksi palasiksi. . (Sanan nykyinen d:tön muoto johtuisi itämurteista, joissa d jätetään yleensä kokonaan pois.) 

Myöhemmät tutkijat ovat kuitenkin pitäneet tätä selitystä epätodennäköisenä, koska tiedot pataluhta-sanan esiintymisestä murteissa ovat epävarmoja. Luultavammin takana olisi eri muodoissa vanhassa kielessä, ainakin Inkerinmaan murteessa esiintynyt sana *luho* tai *luhka*, joka paikoitellen merkitsee huonoa, rikkinäistä tai kelvotonta esinettä ja jonka johdannainen on myös verbi *luhistua*. Yhdyssanana *pataluhka* se merkitsee särkynyttä saviastiaa tai laajentuneessa merkityksessä muutakin rikkoutunutta esinettä, esiintyyhän *pata* muidenkin sanojen vahvistusliitteenä, esimerkiksi patamusta, patalaiska tai patajuoppo.

## Lähteet
*

### Viitteet

## Aiheesta muualla
Unplugged

**Unplugged** voi viitata esimerkiksi seuraaviin:

* MTV Unplugged, MTV-musiikkikanavan akustinen konserttisarja
* *[[Unplugged (Alice in Chains)|Unplugged]]*, Alice in Chainsin konserttialbumi
* *[[Unplugged (Alicia Keys)|Unplugged]]*, Alicia Keysin konserttialbumi
* *[[Unplugged (Eric Clapton)|Unplugged]]*, Eric Claptonin konserttialbumi
* *[[Unplugged DVD (Alicia Keys)|Unplugged DVD]]*, Alicia Keysin konsertti-DVD
First Love

__NOTOC__
**First Love** on Hikaru Utadan ensimmäinen albumi. Japanissa levyä on myyty tähän mennessä 7 650 000 kappaletta ja maailmanlaajuisesti yhteensä 9&nbsp;700&nbsp;000, mikä tekee siitä koko Japanin historian myydyimmän albumin. Utada itse on kirjoittanut ja sovittanut levyn kaikki kappaleet lukuun ottamatta raitoja 5 ja 7.

## Kappaleet
# 
# 
# 
# 
#  (甘いワナ, alkup. Paint It, Black, san. Mick Jagger ja Keith Richards)
# 
# 
# 
# 
# 
# 
#  (Johnny Vicious Remix, bonuskappale)

## Listat
***First Love*** - **[[Oricon]]** Myyntilista (Japani)

## Lähteet
157

## Tapahtumia
*Anicetus vastaanotti paavin viran.
## Syntyneitä
* Chang Tao Ling, taolainen filosofi.
## Kuolleita

## Lähteet
155

## Tapahtumia
*

## Syntyneitä
* Dio Cassius, antiikin kreikkalainen ja roomalainen historioitsija ja poliitikko.
* Cao Cao, kiinalainen sotaherra
## Kuolleita
Sean Ricks

**Sean Ricks** (s. 1984 Saksa) on Yleisradion ajankohtaistoimittaja Tampereella. Hän juontaa Perjantai-ajankohtaisohjelmaa.

Amerikansuomalainen Sean Ricks oli ensimmäinen afrosuomalainen televisiokuuluttaja, joka aloitti työnsä Yle TV2:ssa syksyllä 2005. Vuonna 2010 hän toimi toimittajana Tampereen yliopiston Radio Moreenissa ja vuonna 2011 Seinäjoella ilmestyvässä ''Ilkka''-lehdessä. Hän on myös työskennellyt *[[Apu (lehti)|Avussa]]*, *[[Ajankohtainen kakkonen|Ajankohtaisessa kakkosessa]]* ja *[[A-ohjelmat|A-studiossa]]* sekä toiminut juontajana Ylen *[[Kioski (uutispalvelu)|Kioski]]*-ohjelmassa.

Lokakuussa 2023 Ricks julkaisi omaelämäkerrallisen esikoiskirjansa *Elämäni juoksu* (Minerva Kustannus).

Sean ohjaa dokumenttielokuvan hiihtäjä Mika Myllylästä yhdessä leikkaaja-dokumentaristien Ville Hakosen ja Jussi Sandhun kanssa. Elokuva saa ensi-iltansa teattereissa vuonna 2027.

## Yksityiselämä
Saksassa syntynyt ja Brooklynissa, New York Cityssä varhaislapsuutensa viettänyt Ricks muutti lapsena 1980-luvun lopulla Suomeen suomalaisen äitinsä ja siskonsa kanssa. Ricksin isä oli afroamerikkalainen Vietnamin sodan veteraani. 

Ricksin perheeseen kuuluu kumppani ja kaksi tytärtä. Hän harrastaa juoksemista ja juoksi ensimmäisen 50 kilometrin ultramaratoninsa syksyllä 2022 neljän kuukauden harjoittelun jälkeen.

## Lähteet
Cross Purposes Live

**Cross Purposes Live** on Black Sabbath -yhtyeen live-cd:n ja live-vhs-videon sisältävä julkaisu vuodelta 1995. Se nauhoitettiin ja taltioitiin Hammersmith Apollossa Lontoossa 13. huhtikuuta 1994. Nimensä mukaisesti se on peräisin *[[Cross Purposes]]*-albumia promotoivalta kiertueelta. 

Julkaisulla yhtyeen riveissä soittavat alkuperäisjäsenet Tony Iommi (kitara) ja Geezer Butler (basso), laulaja Tony Martin, rumpali Bobby Rondinelli sekä kosketinsoittaja Geoff Nicholls. Tony Martin sairasteli suuren osan ajasta kiertueella ja hänen tämän julkaisun laulusuoritus ei ole paras mahdollinen. 

Julkaisun kappalelistasta puolet (8 kappaletta) on Ozzy Osbournen ajalta, kolme Ronnie James Dion aikakaudelta ja loput viisi Tony Martinin aikaisilta Sabbath-albumeilta. Kappaleet ”Anno Mundi”, ”Mob Rules” ja ”Neon Knights” ovat vain vhs-versiossa. Konsertissa soitettiin myös ”Children of the Sea”, mutta jostain syystä se on jätetty julkaisulta pois ja myös rumpusooloa on editoitu. 

DVD-versiot materiaalista on julkaistu vuosina 2003 ja 2010, mutta ne on julkaistu ilman Tony Iommin tai Sabbathin lupaa ja ovat näin ollen epävirallisia ja lisäksi toinen versioista ei sisällä kaikkia vhs-versiossa olleita kappaleita.

## Kappaleet
# 
#
# 
#
# 
#
# 
#
# 
# 
#  
# 
#  
#  
# 
#

### DVD-julkaisun kappaleet (''Masters from the Vaults - Cross Purposes'', Classic Rock Legends 2003)
#Time Machine 
#Children of the Grave 
#I Witness 
#Mob Rules 
#Into The Void 
#Anno Mundi 
#Symptom of the Universe 
#Headless Cross 
#Paranoid 
#Feels Good To Me (säv. Black Sabbath, san. Martin) - 5:44 (1990 promovideo, bonus-kappale)

*kesto 60 min
*Eagle Rock Entertainmentin vuonna 2010 julkaisema DVD-versio sisältää kaikki alkuperäisellä VHS-videolla olleet kappaleet 

## Kokoonpano
*Tony Iommi – kitara
*Geezer Butler – basso
*Tony Martin – laulu
*Bobby Rondinelli – rummut

*Geoff Nicholls – kosketinsoittimet

## Julkaisuhistoria

*1995: IRS CD/VHS 7243-4-91314-3-9, EU
*1995: IRS CD/VHS 7343-4-77806-08, US 
*2003: Classic Rock Legends, DVD
*2010: Eagle Rock Entertainment, DVD

## Lähteet

## Aiheesta muualla
* 
*
154

## Tapahtumia
*Adalla nousi Korean kuningaskunnan, Sillan, hallitsijaksi.
## Syntyneitä
*
## Kuolleita
* Pyhä Pius I 

## Lähteet
Kiseleffin talo

**Kiseleffin talo** () on Helsingin Kruununhaassa Senaatintorilla osoitteessa Unioninkatu 27 – Aleksanterinkatu 28 sijaitseva rakennus. Rakennus kuuluu Sarvikuonon kortteliin. Siinä toimi aikoinaan ensimmäinen Stockmann-tavaratalo. Rakennuksen Senaatintorinpuoleisen osan rakennutti Johan Sederholm jo vuosina 1772–1778, mutta nykyinen ulkoasu on Carl Ludvig Engelin käsialaa vuodelta 1818, jolloin valmistui myös Unioninkadun puoleinen siipi pääjulkisivuineen. Alun perin rakennuksessa oli harjakatto ja se oli nykyiseen tapaan kolmikerroksinen. Talossa toimi Bernhard Manecken vuonna 1806 perustama sokerinpuhdistamo, jota kauppias Feodor Kiseleff jatkoi vuodesta 1812. Se kuitenkin siirtyi Töölöön tulipalovaaran takia vuonna 1821. Stockmann osti talon vuonna 1879 ja Lars Sonck suunnitteli sen myymälähallin vuosina 1911–1912. Tavaratalo toimi rakennuksessa vuoteen 1930 saakka, kunnes nykyinen Stockmannin tavaratalo valmistui. Myöhemmin Kiseleffin talo on ollut poliisilaitoksen käytössä. 

Rakennus peruskorjattiin kauppiastavarataloksi vuosina 1984–1985. Korjauksen suunnittelivat Timo ja Tuomo Suomalainen. Rakennukseen liitettiin Stockmannin tavaratalon toiminta-aikana myös Sofiankadun puolelle valmistunut jugendtalo, joka oli Helsingin kaupunginmuseon käytössä. Nykyään Kiseleffin talossa on ravintola sekä kokous- ja tapahtumatiloja.

## Lähteet

## Aiheesta muualla
Luettelo tieteenaloista

**Luettelo tieteenaloista** on lista kaikista tieteenaloista. Tieteenalaa opetetaan yleensä yliopistossa tai jollain muulla tavoin. Kullakin akateemisella tieteenalalla on yleensä oma lehti, jossa tutkimustuloksia julkaistaan sekä yhteisö, johon alan harjoittajat kuuluvat.

Tieteen alojen määrittely on usein mielivaltaista ja epäselvää. Poikkitieteellisyyden lisääntyminen hämärtää jaottelua entisestään.

Keskiajan Euroopassa oli vain neljä tieteenalaa tai tiedekuntaa: teologia, lääketiede, oikeustiede ja taide. Nykyinen tieteenalojen määrä on seurausta tutkimuksen syventymisestä ja laajenemisesta uusille alueille sekä yliopistojen sekularisoitumisesta 1700-luvun jälkipuoliskolla.

Tieteenalat suomalaisen tieteenalaluokituksen 2010 mukaan:

* Luonnontieteet
** Matematiikka
** Tilastotiede
** Tietojenkäsittelytiede ja informaatiotieteet
** Fysiikka
** Avaruustieteet ja tähtitiede
** Kemia
** Maantiede ja ympäristötieteet
*** Geotieteet
*** Ympäristötiede
** Biotieteet
*** Ekologia, evoluutiobiologia
*** Biokemia, solubiologia ja molekyylibiologia
*** Kasvibiologia, mikrobiologia, virologia
*** Genetiikka, kehitysbiologia, fysiologia
** Muut luonnontieteet
* Tekniikka
** Arkkitehtuuri
** Rakennustekniikka ja yhdyskuntatekniikka
** Sähkötekniikka, automaatiotekniikka ja tietoliikennetekniikka, elektroniikka
** Konetekniikka ja valmistustekniikka
** Teknillinen kemia, kemian prosessitekniikka
** Materiaalitekniikka
** Lääketieteen tekniikka
** Ympäristötekniikka
** Ympäristön bioteknologia
** Teollinen bioteknologia
** Nanoteknologia
** Muu tekniikka
* Lääketieteet ja terveystieteet
** Peruslääketieteet
*** Biolääketieteet
*** Neurotieteet
** Kliiniset lääketieteet
*** Sisätaudit
*** Syöpätaudit
*** Naisten- ja lastentaudit
*** Neurologia ja psykiatria
*** Korva-, nenä- ja kurkkutaudit, silmätaudit
*** Kirurgia, anestesiologia, tehohoito, radiologia
** Hammaslääketieteet
** Terveystieteet
*** Terveystiede
*** Kansanterveystiede, ympäristö ja työterveys
** Liikuntatiede
** Hoitotiede
** Farmasia
** Lääketieteen bioteknologia
** Oikeuslääketiede ja muut lääketieteet
* Maataloustieteet ja metsätieteet
** Maatalous- ja metsätieteet
*** Maataloustiede
*** Metsätiede
** Kotieläintiede, maitotaloustiede
** Eläinlääketiede
** Maatalouden bioteknologia
** Muut maataloustieteet
* Yhteiskuntatieteet
** Kansantaloustiede
** Liiketaloustiede
** Oikeustiede
** Sosiaalitieteet
*** Sosiologia
*** Sosiaali- ja yhteiskuntapolitiikka
** Psykologia
** Kasvatustieteet
** Valtio-oppi, hallintotiede
** Mediatieteet ja viestintätieteet
** Yhteiskuntamaantiede, talousmaantiede
** Muut yhteiskuntatieteet
* Humanistiset tieteet
** Filosofia
** Kielitieteet, kirjallisuus
*** Kielitieteet
*** Kirjallisuuden tutkimus
** Taiteiden tutkimus
*** Teatteri, tanssi, musiikki, muut esittävät taiteet
*** Kuvataide ja muotoilu
** Teologia
** Historia ja arkeologia
** Muut humanistiset tieteet
* Muut

## Lähteet
The Sabbath Stones

**The Sabbath Stones** on Black Sabbath -yhtyeen kokoelma-albumi vuosilta 1983–1995. Se keskittyy pääasiassa yhtyeen I.R.S. Recordsin vuosiin eli 1989–1995. Näin kokoelma kattaa yhtyeen vähemmälle huomiolle jääneen, laulajien Ozzy Osbournen ja Ronnie James Dion jälkeisen niin sanotun kolmannen kauden, jolloin laulajana oli Tony Martin. Dion kanssa tehdyltä vuoden 1992 *[[Dehumanizer]]*-albumilta on vain yksi kappale. Kokoelma julkaistiin vain Euroopassa.

Yhtyeen (pääasiassa kitaristi ja johtohahmo Tony Iommin) sopimusta I.R.S.:n kanssa oli tuolloin jäljellä yhden albumin verran, joten kokoelma julkaistiin lähinnä vain sopimuksellisten velvoitteiden vuoksi. Pian kokoelman julkaisun jälkeen yhtyeen alkuperäinen kokoonpano teki comebackin.

Albumi sisältää myös neljä bonuskappaletta, *[[Forbidden (albumi)|Forbidden]]*-albumin Japanin-versiossa alun perin julkaistun "Loser Gets It All" -kappaleen sekä kolme kappaletta vuosien 1983–1987 albumeilta *[[Born Again]]*, *[[Seventh Star]]* ja *[[The Eternal Idol]]*, vaikkakin ne julkaisi vielä Vertigo Records. Kokoelman kansivihko sisälsi osittain virheellisen parin sivun mittaisen yhtyeen historiikin.

## Kappaleet
#"Headless Cross" (Iommi, Powell, Martin)
#"When Death Calls" (Iommi, Powell, Martin, Nicholls)
#"Devil And Daughter" (Iommi, Powell, Martin)
#"The Sabbath Stones" (Iommi, Martin, Nicholls, Powell, Murray)
#"The Battle Of Tyr" (Iommi, Powell, Murray, Nicholls)
#"Odin's Court" (Iommi, Martin, Nicholls, Powell, Murray)
#"Valhalla" (Iommi, Martin, Nicholls, Powell, Murray)
#"TV Crimes" (Butler, Dio, Iommi) 
#"Virtual Death" (Butler, Iommi, Martin)   
#"Evil Eye" (Butler, Iommi, Martin)
#"Kiss Of Death" (Iommi, Martin, Nicholls, Powell, Murray)
#"Guilty As Hell" (Iommi, Martin, Nicholls, Powell, Murray)
#"Loser Gets It All" (Iommi, Martin, Nicholls, Powell, Murray)
#"Disturbing The Priest" (Gillan, Iommi, Butler, Ward)
#"Heart Like A Wheel" (Iommi, Hughes, Nicholls, Glixman)
#"The Shining" (Iommi, Daisley, Gillen, Nicholls)

*Kpl. 1-3 albumilta *[[Headless Cross]]* (1989)
*kpl. 4-7 albumilta *[[Tyr (albumi)|Tyr]]* (1990)
*kpl. 8 albumilta *[[Dehumanizer]]* (1992)
*kpl. 9-10 albumilta *[[Cross Purposes]]* (1994)
*kpl. 11-12 albumilta *[[Forbidden (albumi)|Forbidden]]* (1995)
*kpl. 13 *Forbidden*-albumin Japanin painokselta (1995)
*kpl. 14 albumilta *[[Born Again]]* (1983)
*kpl. 15 albumilta *[[Seventh Star]]* (1986)
*kpl. 16 albumilta *[[The Eternal Idol]]* (1987)

## Muusikot
*Tony Iommi – kitara
*Geoff Nicholls – kosketinsoittimet

*Tony Martin – laulu (kpl 1–7, 9–13, 16)
*Ronnie James Dio – laulu (kpl 8)
*Ian Gillan – laulu (kpl 14)
*Glenn Hughes – laulu (kpl 15)

*Laurence Cottle – basso (kpl 1–3)
*Neil Murray – basso (kpl 4–7, 11–13)
*Geezer Butler – basso (kpl 8–10, 14)
*Dave Spitz – basso (kpl 15)
*Bob Daisley – basso (kpl 16)

*Cozy Powell – rummut (kpl 1–7, 11–13)
*Vinny Appice – rummut (kpl 8)
*Bobby Rondinelli – rummut (kpl 9–10)
*Bill Ward – rummut (kpl 14)
*Eric Singer – rummut (kpl 15–16)

*Brian May – kitarasoolo kappaleessa "When Death Calls"

## Julkaisuhistoria
*huhtikuu 1996: I.R.S. Records, 7243-8-37532-2-2, UK, CD

## Aiheesta muualla
* 
*
Odyssey

**Odyssey** on Yngwie J. Malmsteenin vuoden 1988 maaliskuussa julkaisema albumi. Albumilla soittaa nykyinen Stratovariuksen kosketinsoittaja Jens Johansson sekä ex-Rainbow solisti Joe Lynn Turner. Albumilla on paljon vaikutteita 80-luvun hevistä sekä klassisesta musiikista. Albumin kansivihossa Yngwie Malmsteen kiittääkin monia klassisen musiikin säveltäjiä, mm. Niccolo Paganinia.

## Kappaleet

# 
# 
#  
# 
# 
# 
# 
# 
# 
# 
# 
# 

## Kokoonpano

* Yngwie Malmsteen – akustinen kitara, sähkökitara ja basso
* Joe Lynn Turner – laulu
* Jens Johansson – koskettimet
* Bob Daisley – basso kappaleissa *Crystal Ball*, *Now Is The Time*, *Hold On* ja *Rising Force*
* Anders Johansson – rummut

## Triviaa

* Radio Rockin 100 legendassa uumoiltiin, että oikeasti Malmsteen ei soittanut albumilla loukkaantuneen kätensä takia. Tuotantotiimi kuulemma hankki tilalle Malmsteeniä vauhdikkaamman kitaristin. Malmsteen oikeasti soitti muutamalla kappaleella; sessiokitaristina toimi Malmsteenin soitto-oppilas Thor Björn Fröberg.

## Aiheesta muualla
* 
*
Safri Duo

**Safri Duo** on tanskalainen lyömäsoitinduo. Yhtyeen jäsenet ovat Uffe Savery (s. 5. huhtikuuta 1966) ja Morten Friis (s. 21. elokuuta 1968). Alkujaan klassiseen musiikkiin suuntautunut yhtye muuttui enemmän elektroniseksi ja lyömäsoittimia soittavaksi vuonna 2000.  Tuloksena oli kappale *Played-a-live (The Bongo Song)*, josta tuli suosittu Euroopassa sinä vuonna.

## Episode II
Aikaisemmin vuonna 2000 yhtyeen kappale *The Bongo Song* oli miksaus muodikkaiden heimorumpujen ja trance-tyylilajin välillä, ja kappale päätyi vuoden parhaiten myyneiden sinkkujen listalle Euroopassa vuonna 2000. 4 kesäkuuta 2001 julkaistiin albumi nimeltä *Episode II*. Se sisälsi 9 kappaletta, joissa oli yhdistelty lyömäsoitin-electronica tyyliä. Vanha linja pysyi kuitenkin kappaleessa *Adagio*. Myöhemmin kahdesta kappaleesta samalta albumilta julkaistiin singlet *Samb-Adagio* ja *Baya Baya*.

## 3.0
Vuonna 2003 julkaistiin uusi albumi **3.0**. Joitakin kappaleita levyllä oli sanoitettu, sanoitukset teki Clark Anderson, mm. *All the People in the World*, *Agogo Mosse* and *Laarbasses*. Singlenä julkaistiin kappale *Rise*, joka saavutti suuren suosion. Myöhemmin siitä julkaistiin uusi versio nimeltä *Rise (Leave Me Alone)*, jonka myös Clark Anderson sanoitti. Vuonna 2004 Safri Duo julkaisi remix-albumin *3.5 - International Version*. Se sisälsi uuden version *Rise*-kappaleesta sekä muutamia muita Clark Andersonin sanoittamia kappaleita remixeinä.

## Julkaisut

**[[Turn Up Volume]]* (1990)
**[[Works For Percussion]]* (1995)
**Lutosławski, Bartók, Helweg* (1995)
**Percussion Transcriptions* (1995)
**Goldrush (album)* (1996)
**[[Bach To The Future]]* (1998)
**[[Episode II]]* (2002)
**Episode II - The Remix Edition*  (2002)
**[[Safri Duo 3.0]]* (2003)
**[[Safri Duo 3.5]] - International Version* (2004)
**[[Origins]]* (2008)

## Aiheesta muualla
* Safri Duo:n kotisivut
Automatic / Time Will Tell

**Automatic / Time Will Tell** oli japanilaisen Hikaru Utadan toinen single, joka julkaistiin 9. joulukuuta 1998. Singlestä on julkaistu kaksi erilaista versiota (8 cm ja 12 cm). Versioita on myyty yhteensä 2 062 780 kappaletta tähän päivään mennessä. Kappaletta "Automatic" käytettiin päätösmusiikkina Fuji TV:n show’ssa *Warau Inu no Seikatsu -YARANEVA!!-*. "Time Will Tell" -kappaletta puolestaan käytettiin eräässä toisessa Fuji TV:n show’ssa, *Gokigenyoussa*.

## Kappaleet
### 8 cm -versio
#Automatic
#time will tell
#Automatic (original karaoke)

### 12 cm -versio
#Automatic
#time will tell
#time will tell (Dub Mix)

### Vinyyliversio
#### A-puoli
#Automatic

#### B-puoli
#Time Will Tell
#Time Will Tell (Dub Mix)
114

## Tapahtumia
* Beneventoon rakennettiin Trajanuksen riemukaari vuosien 114–117 välisenä aikana.
* Osroenesta tuli Rooman valtakunnan vasallivaltio.
* Trajanus voitti parthialaiset osana vuosina 113–117 käytyä sotaa ja marssi Armenian ja Pohjois-Mesopotamian läpi.
## Syntyneitä
## Kuolleita

## Lähteet
102

## Tapahtumia
* Ensimmäinen Daakian sota päättyi roomalaisten voittoon.
* Joulukuussa 102 Keisari Trajanus otti itselleen lisänimen *Dacicus* ja vietti triumfin daakialaisista saadun voiton kunniaksi.

## Syntyneitä

## Kuolleita
* Paavi Klemens I perimätiedon mukaan

## Lähteet
104

## Tapahtumia
* Apollodoros Damaskolainen rakensi Tonavan yli suuren kivisillan.

## Syntyneitä

## Kuolleita
* Martialis, roomalainen runoilija

## Lähteet
105

## Tapahtumia
* Toinen Daakian sota alkoi roomalaisten ja daakialaisten välillä.
* Trajanus perusti roomalaiset legioonat Legio II Traiana Fortis ja Legio XXX Ulpia Victrix.
* Roomalaiset valloittivat Al-Karakin nabatealaisilta.
* Rauhansopimus Baekjen ja Sillan välillä Koreassa vuonna 85 alkaneen sodan jälkeen.
* Shangdi nousi Han-dynastian keisariksi.

## Syntyneitä

## Kuolleita
* Mahdollisesti paavi Evaristus

## Lähteet
108

## Tapahtumia
* Tacitus kirjoitti kirjan *[[Historiae]]*, joka kattaa vuodet 69–96.

## Syntyneitä

## Kuolleita

## Lähteet
126

## Tapahtumia
* Pyhä Telesforus aloitti paavina.

## Syntyneitä
* Pertinax, Rooman keisari
## Kuolleita
* paavi Pyhä Sixtus I (epävarma tieto)

## Lähteet
115

## Tapahtumia
*Juutalaiset aloittivat suuren kapinan Rooman valtakuntaa vastaan Kyrenaikassa. Alkoi juutalaissota nimeltään Kitos-sota.
* Trajanus valtasi Nisibiksen ja Pohjois-Mesopotamian.
* Pyhä Sixtus I aloitti Paavina mahdollisesti vuonna 115.

## Syntyneitä
## Kuolleita
* Pyhä Aleksanteri I, paavi

## Lähteet
Hopearilli

**Hopearilli** (*Zosterops lateralis*) on rilleihin kuuluva varpuslintu. Hopearilli on alkuperältään australialainen lintu, mutta on myöhemmin levinnyt myös Uuteen-Seelantiin.

## Ulkonäkö
Lintu on pienikokoinen ja väritykseltään vihreän-harmaankirjava. Nokka on kapea ja teräväkärkinen.

## Lisääntyminen
Kuppimainen pesä on tehty heinistä pieneen puuhun tai pensaaseen. Naaras munii pesään 2–4 vaalean sinistä munaa. Sekä naaras että koiras hautovat ja ruokkivat poikasia.

## Elintavat ja ravinto
Hopearilli on vilkas lintu. Linnut kerääntyvät poikasten vartuttua suuriksi parviksi ja lähtevät muuttamaan kohti pohjoista rannikkoja pitkin. Muutto tapahtuu öisin. Uudessa-Seelannissa lintu on yleensä paikkalintu tai muuttaa vain lyhyitä matkoja. Pääosin hopearillit syövät hyönteisiä, mutta myös hedelmät ja mesi kelpaavat.

## Uuden-Seelannin valloitus
Vuonna 1832 nähtiin Uudessa-Seelannissa ensimmäinen hopearilli. Vuonna 1856 saapui lintuja suuri parvi Tasmaniasta. Linnut valtasivat vähitellen koko saaren ja nykyään se on yksi maan yleisimmistä linnuista. Hopearillit kilpailevat ravinnosta saaren muiden lintujen kanssa. Toisinaan suuret lintuparvet aiheuttavat suurtakin vahinkoa hedelmätarhoilla.

## Aiheesta muualla
*Hopearillivideo

## Lähteet
*Maailman luonto: Eläimet: Linnut, Weilin+Göös 1999
### Viitteet
116

## Tapahtumia
* Trajanus päätti valloitusretkensä Parthiaan Hatran tappion jälkeen. Rooman valtakunta oli levinnyt laajemmalle itään kuin koskaan muulloin.

## Syntyneitä
## Kuolleita

## Lähteet
Frank País

**Frank Isaac País García** (7. joulukuuta 1934 Santiago de Cuba, Kuuba - 30. heinäkuuta 1957, Santiago de Cuba) oli Kuuban vallankumouksen alkuaikojen näyttävimpiä hahmoja.

Frank Paísin poliittisen uran alkutahteina toimi hänen roolinsa merkittävänä opiskelijajohtajana Santiagon yliopistossa. Samoihin aikoihin hän 1950-luvun alussa liittyi vallankumousjärjestö MNR:ään (*Movimiento Nacional Revolucionaria*). Järjestön tavoitteena oli kaataa Fulgencio Batistan johtama diktatuuri suostuttelemalla Batistalle uskollinen armeija siirtymään järjestön puolelle. Kansannousu kuitenkin kuivui kokoon ja järjestö hajosi.

Monet Santiagon yliopiston opiskelijoista, País mukaan luettuna, tunsivat sympatiaa Kuuban vallankumouksellista johtajaa Fidel Castroa kohtaan. Castron ajatuksista kiinnostunut País matkusti Havannaan tapaamaan Castroa ja piti välittömästi näkemästään. Tämän tapaamisen seurauksena País liittyi yhtenä perustajajäsenistä heinäkuun 26. päivä -liikkeeseen, jonka tavoitteena niin ikään oli Batistan hallinnon kaataminen ja sosiaaliset sekä poliittiset muutokset maassa.

Castron siirryttyä Meksikoon kouluttamaan armeijaansa País jäi Kuubaan johtamaan ”toimintajoukkoja” jotka siihen aikaan tunnettiin myös koodinimellä *M-26-7*. Tässä toimessa hän toimi aktiivisesti Castron paluuseen saakka. Samaan aikaan kun Castro nousi miehineen maihin aloittamaan vallankumoustaan, País miehineen suoritti hyökkäyksen Kuuban poliisin päämajaan. He myös suorittivat sarjan salamurhia samana ja seuraavana päivänä. Hyökkäysten tarkoituksena oli aiheuttaa sekasortoa ja vetää huomio pois Castron toimista.

Vallankumoustaistelun alettua País toimi Castron ohella yhtenä sen johtavista hahmoista. País johti osaa joukoista vallankumouksen eri vaiheissa ja toimi muutoinkin ratkaisevissa rooleissa vallankumouksessa. País ei kuitenkaan koskaan elänyt nähdäkseen vallankumouksen voittoa vaan joutui Batistan tukijoiden suorittaman attentaatin uhriksi Santiago de Cubassa 30. heinäkuuta 1957.
119

## Tapahtumia
* Hadrianus lähettää Legio VI Victrixin Britanniaan rauhoittamaan kapinointia.

## Syntyneitä
*
## Kuolleita

## Lähteet
Tony Martin (laulaja)

**Anthony Philip Harford** (s. 19. huhtikuuta 1957 Birmingham, Englanti) eli **Tony Martin** on parhaiten tunnettu Black Sabbathin laulajana vuosina 1987–1990 ja uudelleen 1994–1995. Martin on pitkäaikaisin Black Sabbathin laulaja perustajajäsen Ozzy Osbournea lukuun ottamatta. 

Martin erotettiin Black Sabbathista 1991, kun tuli tilaisuus saada yhtyeeseen *[[Mob Rules]]*-levyn (1981) aikainen kokoonpano: Tony Iommi, Vinnie Appice, Geezer Butler ja laulajaksi Ronnie James Dio. Martin palasi yhtyeeseen 1993 ja lähti jälleen 1996, kun yhtye ei ollut aktiivisessa toiminnassa. "Virallisesti" Martin erotettiin vasta 1999.

Sittemmin Martin on ollut mukana monissa projekteissa (kuten Tony Martin Band, M3, The Alliance, Misha Calvin, The Cage, Giuntini Project II). Hänen muistettavimmat esiintymisensä ovat kuitenkin olleet Black Sabbathin laulajana. Martin väittää, että enää hän ei liittyisi Black Sabbathiin, vaikka häntä pyydettäisiinkin.

**Tony Martin** laulaa suomalaisen Lazy Bonez yhtyeen vuonna 2015 julkaistulla toisella albumilla *[[Alive (Lazy Bonezin albumi)|Alive]]* kappaleessa *Racing Heart*. Martin on osallistunut kappaleen sanoituksen kirjoittamiseen. Kappaleesta on julkaistu Suomessa kuvattu musiikkivideo. 

## Diskografia
**[[The Eternal Idol]]* - Black Sabbath (1987)
**Forcefield II: The Talisman* - Forcefield (1988)
**[[Headless Cross]]* - Black Sabbath (1989)
**[[Tyr (albumi)|Tyr]]* - Black Sabbath (1990)
**[[Back Where I Belong]]* - Tony Martin Band (1992)
**Evolution*  - Misha Calvin (1993)
**[[Cross Purposes]]* - Black Sabbath  (1994)
**[[Cross Purposes Live]]* - Black Sabbath (1995) 
**[[Forbidden (albumi)|Forbidden]]* - Black Sabbath (1995) 
**[[The Sabbath Stones]]* - Black Sabbath
**The Giuntini Project II* - Aldo Giuntini (1998)
**The Cage* - Dario Mollo (1999) 
**The Cage II* - Dario Mollo (2002) 
**Our Cross, Our Sins* - Rondinelli (2002)
**Trading Souls* - Empire (2003) 
**Classic Snake Live h 1* - M3(2003) 
**[[Scream LP]]* - Tony Martin Band (2005)
**The Giuntini Project III* - Aldo Giuntini (2006) 
**The Raven Ride* - Empire (2006)
**The Cage III* - Dario Mollo (2012)
**[[Thorns (Tony Martinin albumi)|Thorns]]* (2022)

## Lähteet
121

## Tapahtumia
* Hadrianus asetti roomalaisen Britannian ja Kaledonian välisen rajan kulkemaan Tynejoelta Solway Firthiin.

## Syntyneitä
* Marcus Aurelius, Rooman keisari

## Kuolleita

## Lähteet